
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1572 

" 5 Αυγούστου 1999 



ΑΠΟΦΑΣΕΙ Σ 

Αριθ.6121 

Έγκριση Ο.Ε.Υ. Δημοτικής Επιχείρησης Ύδρευσης- Απο¬ 
χέτευσης Αμαρυνθίων (Δ.ΕΎΑΑ.) Ν. Εύβοιας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β’ 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης) 

5. Το Π.Δ. 250/89 (ΦΕΚ 118/Α/10.5.89). 

6. Τοαριθ. 1506/4-6-99 έγγραφο του Δ. Αμαρυνθίων, με 
το οποίο μας υποβάλλεται η 76/99 απόφαση του Δ.Σ. Αμα¬ 
ρυνθίων, που αφορά στην έγκριση Οργανισμού Εσωτερι¬ 
κής Υπηρεσίας της Δημοτικής Επιχείρησης Ύδρευσης - 
Αποχέτευσης Δήμου Αμαρυνθίων. 

7. Την αριθ. 5921/9.9.97 του Γεν. Γραμματέα Περιφέ¬ 
ρειας Στ. Ελλάδας, για μεταβίβαση δικαιώματος υπογρα¬ 
φής «Με εντολή Γενικού Γραμματέα Περιφέρειας», απο¬ 
φασίζουμε: 

Εγκρίνουμε την 76/99 απόφαση του Δ.Σ. Αμαρυνθίων 
του Ν. Εύβοιας, που αφορά στην έγκριση του Οργανι¬ 
σμού Εσωτερικής Υπηρεσίας της Δημοτικής Επιχείρησης 
Ύδρευσης-Αποχέτευσης, κρίνοντας ότι νόμιμα έχει λη- 
φθεί, που έχει ως εξής: 

ΚΕΦΑΛΑΙΟ Α' 

ΔΙΟΙΚΗΤΙΚΗ ΙΕΡΑΡΧΙΑ 
Άρθρο 1 

Η διοικητική ιεραρχία της Δ. Ε. Υ. Α. Α. διαιρείται στις ακό¬ 
λουθες βαθμίδες: 

1η βαθμίδα ιεραρχίας: Γενικός Διευθυντής 

2η βαθμίδα ιεραρχίας: Προϊστάμενοι Τμημάτων 


3η βαθμίδα ιεραρχίας: Επικεφαλείς Γραφείων 
Οι βαθμίδες ιεραρχίας καλύπτονται ως εξής: 

α.- Γ ενικός Διευθυντής: 

Σύμφωνα με τις διατάξεις της εκάστοτε ισχύουσας νο¬ 
μοθεσίας περί Δημοτικών Επιχειρήσεων Ύδρευσης - 
Αποχέτευσης και τα προβλεπόμενα από τον Οργανισμό 
Εσωτερικής Υπηρεσίας της Δ.Ε.Υ.Α.Α.. 

β.- Προϊστάμενοι Τμημάτων: 

Σύμφωνα με τις αποφάσεις του Διοικητικού Συμβουλίου 
και μετά από πρόταση του Γενικού Διευθυντή της 
Δ.Ε.Υ.Α.Α.. 

γ.- Επικεφαλείς Γ ραφείων: 

Σύμφωνα με τις αποφάσεις του Διοικητικού Συμβουλίου 
και μετά από πρόταση του Γενικού Διευθυντή της 
Δ.Ε.Υ.Α.Α.. 

ΚΕΦΑΛΑΙΟ Β’ 

ΓΕΝΙΚΟΣ ΔΙΕΥΘΥΝΤΗΣ Δ.Ε.Υ.Α.Α. 

Άρθρο 2 

Ειδικότητα: 

Χημικός ή Χημικός Μηχανικός ή Οικονομολόγος ή Μη¬ 
χανολόγος Ηλεκτρολόγος ή Πολιτικός Μηχανικός, Κλά¬ 
δου ΠΕ. 

Άρθρο 3 

Απαραίτητα Προσόντα: 

-Μέλος Επιμελητηρίου 
-2ετής τουλάχιστον εμπειρία 
Προαιρετικά Προσόντα: 

-Εμπειρία σε θέματα διοίκησης επιχειρήσεων 
-Εμπειρία σε θέματα Δημοτικών Επιχειρήσεων 
-Γνώσεις Ξένων Γλωσσών 
-Εμπειρία σε εκτίμηση επενδύσεων 
-Γνώσεις Η/Υ 

-Εμπειρία σε διαχείριση υδάτινων συστημάτων 
Ηλικία Πρόσληψης: 

-από 22 έως 50 ετών 

Άρθρο 4 

Αρμοδιότητες και καθήκοντα: 

1Ο Γ ενικός Διευθυντής της επιχείρησης είναι υπεύθυ¬ 
νος για τη διεύθυνση και το συντονισμό της λειτουργίας 

της επιχείρησης, σύμφωνα με τις διατάξεις της εκάστοτε 
ισχύουσας νομοθεσίας και μεριμνά για: 

α. -την εκπλήρωση του σκοπού για τον οποίο συνεστήθη 
η επιχείρηση. 

β.-την κατάρτιση του ετησίου προγράμματος κατα¬ 
σκευής, επεκτάσεως και συντηρήσεως των δικτύων 
υδρεύσεως και αποχετεύσεως. 

γ.-την κατάρτιση, καθ’ έκαστο έτος, προγράμματος 
επενδύσεων για το επόμενο οικονομικό έτος, καθώς και 
για τα επόμενα τέσσερα οικονομικά έτη, υποδεικνύο¬ 
ντας τις εγκεκριμένες ή προτεινόμενες πηγές χρηματα- 
δοτήσεως τούτου. 

δ.-τη σύνταξη, δύο τουλάχιστον μήνες προ της ενάρξε- 
ως εκάστου οικονομικού έτους, του προϋπολογισμού 
εσόδων και εξόδων της επιχειρήσεως. 

ε.-την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των 
έργων και τον ετήσιο προϋπολογισμό εσόδων και εξό¬ 
δων. 

στ.-τη σύνταξη του ετησίου απολογισμού της επιχειρή- 
σεως, εντός τριών μηνών από της λήξεως εκάστου οικο¬ 
νομικού έτους. 

2. - Ο Γενικός Διευθυντής ελέγχει την καθημερινή εργα¬ 
σία της επιχειρήσεως, ασκεί εποπτεία επί της διεξαγωγής 
των εργασιών εκάστης υπηρεσίας, έχοντας τη διοίκηση 
του προσωπικού αυτής, και εισηγείται προς το Διοικητικό 
Συμβούλιο: 

α.-την ανάθεση μελετών εκτελέσεως έργων και προμη¬ 
θειών κατά τις εκάστοτε ισχύουσες διατάξεις. 

β.-οιαδήποτε εκποίηση ή εκμίσθωση ακινήτων ή κινητών 
πραγμάτων που ανήκουν στην επιχείρηση. 

γ.-την έγερση αγωγών και άσκηση ενδίκων μέσων, πα¬ 
ραίτηση από τούτα και συμβιβασμό, 
δ.-τη σύναψη δανείων 

ε.-τη συμμετοχή φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφελείας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση κατά προτεραιότη¬ 
τα, καθώς και τους όρους αυτής της συμμετοχής. 

στ. -την πρόσληψη εκτάκτου προσωπικού για προσωρι¬ 
νή απασχόληση ορισμένου χρόνου, για την κάλυψη εκτά¬ 
κτων αναγκών. 

ζ.-τη συνεργασία με εξωτερικούς συμβούλους για την 
κάλυψη αναγκών σχεδιασμού, προγραμματισμού, προ¬ 
διαγραφών, κ.λπ. 

η.-την εσωτερική μετακίνηση του προσωπικού μεταξύ 
των διαφόρων θέσεωντης Δ.Ε.Υ.Α.Α., ανάλογα με τις ανά¬ 
γκες της επιχείρησης. 

θ.-τα βραχυπρόθεσμα, μεσοπρόθεσμα και μακροπρό¬ 
θεσμα προγράμματα επενδύσεων της Δ.Ε.Υ.Α.Α. 

ι.-την πρόταση για έγκριση στο Δ.Σ. της Δ.Ε.Υ.Α.Α. των 
προϊσταμένων των τμημάτων και των επικεφαλών των 
γραφείων. 

ια.-τον προσδιορισμό των μελετών και των έργων, που 
θα γίνουν με αυτεπιστασία ή με ανάθεση σε μελετητικά 
γραφεία εργολάβων. 

ιβ.-τους κανονισμούς λειτουργίας των δικτύων και τον 
κανονισμό λειτουργίας βυτιοφόρου. 

3. - Ο Γενικός Διευθυντής έχει τη μέριμνα και την ευθύνη 
της εκτελέσεως των αποφάσεων του Δ.Σ. και των επιτρο¬ 
πών, που τυχόν συνιστώνται με απόφαση του Δ.Σ., μετέ¬ 
χει στις συνεδριάσεις του Δ.Σ. εισηγούμενος τα προς συ¬ 
ζήτηση θέματα, άνευ ψήφου. 


4. - Ο Γενικός Διευθυντής αποφασίζει περί: 

α.-εκτελέσεως προμηθειών και αναλήψεως υποχρεώ¬ 
σεων, εφόσον η ολική δαπάνη δεν υπερβαίνει τα 
2.000.000 δρχ, επιτρεπόμενης της αυξομείωσης του χρη¬ 
ματικού αυτού ορίου με απόφαση του Δ.Σ. της επιχείρη¬ 
σης 

β.-τοποθετήσεως του προσωπικού στις προβλεπόμε- 
νες υπό της επιχειρήσεως θέσεις, καθώς και χορηγήσεως 
αδειών εις αυτό 

5. - Ο Γενικός Διευθυντής είναι υπεύθυνος για την παρα¬ 
κολούθηση της προόδου του συνόλου των ενεργειών των 
τομέων, με τη βοήθεια ενημερωτικών σημειωμάτων, που 
σε τακτά διαστήματα θα υποβάλλουν οι προϊστάμενοι των 
τμημάτων. 

ΚΕΦΑΛΑΙΟ Γ 

ΣΥΓΚΡΟΤΗΣΗ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Αρθρο 5 

Γ ραφείο Γ ενικού Διευθυντή Δ.Ε.Υ.Α.Α. 

Γραμματεία: Μία (1) θέση Υπαλλήλου Γραφείου (Γραμ¬ 
ματέα - Δακτυλογράφου), Κλάδου ΔΕΙ. 

ΤΟΜΕΑΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
α.-Γραφείο Εξυπηρέτησης Πελατών: Μία (1) θέση 
Υπευθύνου Εξυπηρέτησης πελατών, Κλάδου ΔΕ - Μία (1) 
θέση Κλητήρα, Κλάδου ΔΕΙ - Μία (1) θέση Καθαρίστριας, 
Κλάδου ΥΕ16. 

β.-Λογιστήριο: Μία (1) θέση Προϊσταμένου Λογιστηρί- 
ου-Λογιστή. Κλάδου ΠΕΙ. 

γ.-Ταμείο: Μία (1) θέση Ταμία - Εισπράκτορα, Κλάδου 
ΔΕ15. 

δ.-Γραφείο Καταμέτρησης και Ελέγχου: Μία (1) θέση 
Ελεγκτή-Καταμετρητή, Κλάδου ΔΕΙ. 

Σύνολο προσωπικού Τομέα Οικονομικής Διαχείρισης: 
Θέσεις έξι (6) 

ΤΟΜΕΑΣ ΤΕΧΝΙΚΗΣ ΔΙΑΧΕΙΡΙΣΗΣ 
Τμήμα Έργων 

α.-Γραφείο Προγραμματισμού και Υποστήριξης Έρ¬ 
γων: Μία (1) θέση Μηχανικού, Κλάδου ΠΕ3 - Μία (1) θέση 
Εργοδηγού, Κλάδου ΔΕ5. 

β.-Γραφείο Μελετών και Κατασκευών: Μία (1) θέση Μη¬ 
χανικού, Κλάδου ΤΕ17 - Μία (1) θέση Χειριστού Μηχανη¬ 
μάτων, Κλάδου ΔΕ28 - Μία (1) θέση Τεχνίτη, Κλάδου ΔΕ30 
- Μία (1) θέση Εργάτη, Κλάδου ΥΕ16. 

Σύνολο προσωπικού Τμήματος Έργων: Θέσεις έξι (6) 
Τμήμα Λειτουργίας και Συντήρησης 
α.-Γραφείο Λειτουργίας, Συντήρησης Δικτύων και Επι¬ 
σκευών Η/Μ Εξοπλισμού: Μία (1) θέση Τεχνίτη αδειούχου 
συντηρητή μηχανολογικών εγκ/σεων, Κλάδου ΔΕ30 - Μία 
(1) θέση Τεχνίτη ηλεκτρολόγου-εγκαταστάτη, Κλάδου 
ΔΕ24 - Δύο (2) θέσεις Χειριστή Μηχανημάτων, Κλάδου 
ΔΕ28 - Μία (1) θέση Οδηγού Αυτοκινήτου, Κλάδου ΔΕ29. 

β.-Γραφείο Προμηθειών και Αποθήκης: Μία (1) θέση 
Υπευθύνου παραλαβής προμηθειών-Αποθηκάριου, Κλά¬ 
δου ΔΕΙ. 

Σύνολο προσωπικού Τμήματος Λειτ/ργίας & Συν/σης: 
Θέσεις έξι (6) 

Τμήμα Προστασίας Υδάτινων Πόρων 
Μία (1) θέση Χημικού, Κλάδου ΠΕ - Μία (1) θέση Εργά- 
τη-Φύλακα, Κλάδου ΥΕ14. 

α.-Γραφείο Ύδρευσης: Τρεις (3) θέσεις Τεχνίτη υδραυ- 

λίκού-Εγκαταστάτη δικτύων ύδρευσης, Κλάδου ΔΕ30 - 
Τρεις (3) θέσεις Εργάτη-Βοηθού υδραυλικού, Κλάδου 
ΥΕ14. 

β.-Βυτιοφόρο Αυτοκίνητο: Μία (1) θέση Οδηγού φορτη¬ 
γού αυτοκινήτου, Κλάδου ΔΕ29 - Μία (1) θέση Εργάτη- 
Βοηθού βυτιοφόρου, Κλάδου ΥΕ14. 

Σύνολο προσωπικού Τμήματος Προστ.Υδατ.Πόρων: 
Θέσεις δέκα (10) 

Σύνολο προσωπικού Τομέα Τεχνικής Διαχείρισης: Θέ¬ 
σεις είκοσι δύο (22) 

ΓΕΝΙΚΟ ΣΥΝΟΛΟ ΕΡΓΑΖΟΜΕΝΩΝ: Θέσεις ΕΙΚΟΣΙ ΕΝ¬ 
ΝΕΑ (29) 

ΚΕΦΑΛΑΙΟ Δ’ 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Αρθρο 6 

Γραφείο Γενικού Διευθυντή Δ.Ε.Υ.Α. Α. 

Γραμματεία (Προϊστάμενη Μονάδα: Γενικός Διευθυ¬ 
ντής) 

-Τήρηση αρχείου Γ ενικού Διευθυντή 
-Δακτυλογράφηση αλληλογραφίας και εγγράφων Προ¬ 
έδρου Δ.Σ. και Γεν. Διευθυντή 
Τομέας Οικονομικής Διαχείρισης 
Γ ραφείο Εξυπηρέτησης Πελατών (Προϊστάμενη Μονά¬ 
δα: Προϊστάμενος Λογιστηρίου) 

-Αποστολή των κάθε είδους λογαριασμών προς τους 
καταναλωτές της Δ.Ε.Υ. Α.Α. 

-Ενημέρωση του Ταμείου σχετικά με την αποστολή των 
λογαριασμών 

-Αποδοχή ειδοποιήσεων σχετικών με βλάβες στα συ¬ 
στήματα ύδρευσης και προώθησή τους προς το Τμήμα 
Λειτουργίας και Συντήρησης 
-Παραλαβή αιτήσεων για νέες συνδέσεις ή επεκτάσεις 
των συστημάτων ύδρευσης και προώθησή τους προς τα 
αρμόδια Γ ραφεία του Τομέα Τεχνικής Διαχείρισης 
-Αποστολή απαντήσεων στις κάθε είδους αιτήσεις των 
καταναλωτών της Δ.Ε.Υ.Α.Α. 

-Γενική αρμοδιότητα για τη διευθέτηση των καταναλω¬ 
τών στις συναλλαγές τους με τη Δ.Ε.Υ.Α.Α. 

-Αποστολή ενημερωτικών εντύπων προς τους κατανα¬ 
λωτές της Δ.Ε.Υ.Α.Α. 

Λογιστήριο (Προϊστάμενη Μονάδα: Προϊστάμενος Λο¬ 
γιστηρίου) 

-Τήρηση όλων των απαιτούμενων, από το εφαρμοζόμε¬ 
νο λογιστικό σύστημα, λογιστικών βιβλίων και λογαρια¬ 
σμών για την παρακολούθηση της οικονομικής διαχείρι¬ 
σης και του παγίου κεφαλαίου της Δ.Ε.Υ.Α.Α. 

-Σύνταξη των περιοδικά απαιτούμενων λογιστικών κα¬ 
ταστάσεων (π.χ. Ισοζύγιο, Ισολογισμός, κ.λπ.) και αναφο¬ 
ρών για την πληροφόρηση της Δ.Ε.Υ.Α.Α. σχετικά με τη 
διαχείριση και την οικονομική θέση της επιχείρησης 
-Τήρηση του συστήματος οικονομικής κοστολόγησης 
και τιμολόγησης των παρεχομένων υπηρεσιών 
-Η εν γένει υπηρεσιακή κατάσταση και απόλυση προ¬ 
σωπικού 

-Οι αποδοχές, χορήγηση επιδομάτων, οδοιπορικά έξο¬ 
δα, κ.λπ. του προσωπικού 

-Η υπηρεσιακή απασχόληση και αμοιβή, η υγειονομική 
περίθαλψη και νοσηλεία του προσωπικού 
-Έκδοση των κάθε ειδικών λογαριασμών των κατανα¬ 
λωτών της Δ.Ε.Υ.Α.Α. 

-Εκκαθάριση, έλεγχος και έκδοση των σχετικών ενταλ¬ 


μάτων πληρωμής για τις κάθε είδους δαπάνες της 
Δ.Ε.Υ.Α.Α. 

-Παρακολούθηση της εξέλιξης του οικονομικού προ¬ 
γράμματος και ενημέρωση του Γενικού Διευθυντή 
Ταμείο (Προϊστάμενη Μονάδα: Προϊστάμενος Λογιστη¬ 
ρίου) 

-Εισπράξεις λογαριασμών Δ.Ε.Υ.Α.Α. 

-Πληρωμές δαπανών 
-Τήρηση Βιβλίου Ταμείου 
-Παρακολούθηση τραπεζικών λογαριασμών 
Γ ραφείο Καταμέτρησης και Ελέγχου (Προϊστάμενη Μο¬ 
νάδα: Προϊστάμενος Λογιστηρίου) 

-Καταμέτρηση της καταναλισκόμενης ποσότητας νε¬ 
ρού, σε χρονικά διαστήματα που καθορίζονται από το Γ ε¬ 
νικό Διευθυντή και ο προσδιορισμός της κατανάλωσης 
κατ’ ομάδα καταναλωτών 

-Ο έλεγχος του τρόπου ύδρευσης και αποχέτευσης του 
κάθε πελάτη της Δ.Ε.Υ.Α.Α. και ειδικότερα, ο έλεγχος λει¬ 
τουργίας των υδοομέτρων και ο εντοπισμός παρανόμων 
συνδέσεων ύδρευσης και αποχέτευσης 

ΤΟΜΕΑΣ ΤΕΧΝΙΚΗΣ ΔΙΑΧΕΙΡΙΣΗΣ 
Τμήμα Έργων 

α. Γ ραφείο Προγραμματισμού και Υποστήριξης Έργων: 
-Προετοιμασία των βραχυπρόθεσμων, μεσοπρόθε¬ 
σμων και μακροπρόθεσμων κατασκευαστικών προγραμ¬ 
μάτων της Δ.Ε.Υ.Α.Α. και σύνταξη σχετικών τεχνικοοικο- 
νομικών μελετών 

-Παρακολούθηση της υλοποίησης των διαφόρων επεν¬ 
δυτικών προγραμμάτων 

-Καθορισμός των τεχνικών προδιαγραφών που θα χρη¬ 
σιμοποιηθούν στη μελέτη, στην κατασκευή και στη λει¬ 
τουργία των έργων. Συνεχής ενημέρωση και βελτίωσή 
τους. 

-Ετοιμασία οικονομικών εκτιμήσεων κοστολογήσεων 
και επικαιροποίηση προϋπολογισμών για τα διάφορα 
επενδυτικά προγράμματα της Δ.Ε.Υ.Α.Α.. την λειτουργία 
των δικτύων και την κατασκευή έργων. 

-Παρακολούθηση της εφαρμογής των παραπάνω εκτι¬ 
μήσεων και συνεχής βελτίωσή τους. 

-Εισήγηση στο Γενικό Διευθυντή περί του τρόπου δη- 
μοπράτησης, σύνταξης των μελετητικών τευχών για τις 
διάφορες μελέτες και έργα. 

-Διενέργεια διαγωνισμών για μελέτες και κατασκευές. 
-Προετοιμασία και παρακολούθηση των χρονοδιαγραμ¬ 
μάτων των έργων. 

β. Γραφείο Μελετών και Κατασκευών: 

-Σύνταξη μελετών με το προσωπικό του Γ ραφείου. 
-Επίβλεψη των εκτελουμένων μελετών και έλεγχος της 
εφαρμογής των σχετικών προδιαγραφών και χρονοδια¬ 
γραμμάτων, όπως αυτά προτάθηκαν από το Γραφείο 
Προγραμματισμού και Υποστήριξης Έργων. 

-Εισήγηση στο Διευθυντή του Τομέα Τεχνικής Διαχείρι¬ 
σης σχετικά με την έγκριση μελετών. 

-Επίβλεψη των εργασιών που εκτελούνται από τη 
Δ.Ε.Υ.Α.Α. ή από εργολάβους, προδιαγραφών και χρονο¬ 
διαγραμμάτων, όπως προτάθηκαν από τις σχετικές μελέ¬ 
τες και το Γραφείο Προγραμματισμού και Υποστήριξης 
Έργων. 

-Συντονισμός με έργα που εκτελούνται απο άλλους φο¬ 
ρείς (ΟΤΑ, Δημόσιο, Επιχειρήσεις Κοινής Ωφελείαςμ 
-Ενημέρωση του Γραφείου Προγραμματισμού και Υπο¬ 
στήριξης Έργων για αναθεώρηση προδιαγραφών και 

εκτιμήσεων κόστους, όπως επίσης και σχετικά με την 
πρόοδο υλοποίησης των διαφόρων επενδυτικών προ¬ 
γραμμάτων. 

-Εντολές πληρωμών των μελετητών και των εργολάβων 
προς το Λογιστήριο. 

-Εντολές αγοράς υλικών προς το Γραφείο Προμηθειών 
και Αποθήκης. 

Τμήμα Λειτουργίας και Συντήρησης 

α. Γραφείο Λειτουργίας, Συντήρησης δικτύων και Επι¬ 
σκευών Η/Μ εξοπλισμού: 

-Προγραμματισμός λειτουργίας και συντήρησης των 
δικτύων ύδρευσης, ανάλογα με τις τοπικές και χρονικές 
συνθήκες (εγκρίνεται από τον προϋπολογισμό του Τομέα 
Τ.Δ.). 

-Εκτέλεση εργασιών συντήρησης και η λειτουργία των 
δικτύων ύδρευσης σύμφωνα με το πρόγραμμα. 

-Επίλυση προβλημάτων και επισκευή βλαβών που εμ¬ 
φανίζονται κατά τη λειτουργία των δικτύων. 

-Η κατασκευή μικρών έργων απαραίτητων για την καλύ¬ 
τερη λειτουργία των δικτύων και την καλύτερη εξυπηρέ¬ 
τηση των δημοτών. 

-Η κατασκευή συνδέσεων. 

-Η εισήγηση για αγορά νέων υλικών στον Διευθυντή του 
Τομέα. 

-Η τήρηση λεπτομερούς αρχείου εργασιών συντήρη¬ 
σης, επισκευών, κατασκευών. 

-Η τήρηση αρχείου λειτουργικών και οικονομικών στοι¬ 
χείων από τις εργασίες λειτουργίας, συντήρησης και κα¬ 
τασκευής δικτύου (στοιχεία κοστολόγησης). 

-Εκπόνηση προγράμματος ποσοτήτων των διαφόρων 
υλικών αποθήκης. 

-Συνεργασία και πληροφόρηση των υπολοίπων υπηρε¬ 
σιών της επιχείρησης, όπου απαιτείται. 

-Προγραμματισμός και εκτέλεση εργασιών συντήρη¬ 
σης Η/Μ εξοπλισμού, εγκαταστάσεων, οχημάτων και μη¬ 
χανημάτων της επιχείρησης (εγκρίνεται από τον Δ/ντή Το- 
μέα Τ.Δ.). 

-Εκτέλεση εργασιών επισκευής Η/Μ εξοπλισμού, είτε 
στα κεντρικά συνεργεία της επιχείρησης, είτε επί τόπου 
με εξωτερικό συνεργείο. 

-Έλεγχος και τυχόν επισκευή μετρητών. 

-Προγραμματισμός και συντονισμός της κίνησης των 
οχημάτων και μηχανημάτων. 

-Τρόπος και διαδικασία διάθεσης καυσίμων και λιπαντι- 
κών. 

-Κατασκευή μικρών ανταλλακτικών στο μηχανουργείο 
τηςΔ.Ε.Υ.Α.Α. 

-Εισήγηση για αγορά ανταλλακτικών και υλικών. 

β. Γ ραφείο Προμηθειών και Αποθήκης: 

-Συγκέντρωση παραγγελιών για αγορές εξοπλισμού και 
υλικών όλων των τμημάτων. 

-Συνεννοήσεις με τους προμηθευτές για την εκτέλεση 
των παραγγελιών. 

-Παραλαβή παραγγελθέντων υλικών και μηχανημάτων. 

-Αποθήκευση παραληφθέντων. 

-Έλεγχος αποθηκευμένων ποσοτήτων, σύμφωνα με τα 
προγράμματα αποθήκης. 

-Τήρηση αρχείου αγορών, προμηθευτών. 

-Τήρηση βιβλίων αποθήκης. 

-Πληροφόρηση των τμημάτων της επιχείρησης για τυ¬ 
χόν αποκτούμενες νέες αγορές. 

Τμήμα Προστασίας Υδάτινων Πόρων 

-Η συνεχής παρακολούθηση των χαρακτηριστικών των 


λυμάτων, τόσο στην είσοδο όσο και στην έξοδο των εγκα¬ 
ταστάσεων επεξεργασίας. 

-Χημική, φυσική και μικροβιολογική ανάλυση των δειγ¬ 
μάτων του πόσιμου νερού, των επιφανειακών υδάτων, 
των βιομηχανικών αποβλήτων, κ.λπ.. 

ΚΕΦΑΛΑΙΟ Ε’ 

ΚΑΘΗΚΟΝΤΑ ΠΡΟΣΩΠΙΚΟΥ 
Άρθρο 7 

α.-Υπάλληλος Γραφείου (Γραμματέας-Δακτυλογρά- 

φος): 

-Εκτελείχρέη γραμματέα Δ.Σ., Προέδρου Δ.Σ. και Γενι¬ 
κού Διευθυντή Δ.ΕΎ.Α.Α. 

-Τηρείτο αρχείο του Γ ενικού Διευθυντή, 
β.-Υπεύθυνος εξυπηρέτησης Πελατών: 

-Εκτελεί όλες τις απαραίτητες εργασίες που απορρέ¬ 
ουν από τις αρμοδιότητες του Γραφείου Εξυπηρέτησης 
Πελατών και εκτελεί επίσης χρέη Προϊσταμένου του Γ ρα¬ 
φείου. 

-Γραφική εργασία και δακτυλογράφηση κειμένων, σύμ¬ 
φωνα με τις εντολές του επικεφαλούς του Γ ραφείου. 
γ.-Προίστάμενος Λογιστηρίου: 

-Διευθυντής του Τομέα Οικονομικής Διαχείρισης. 
-Υπεύθυνος για την πληροφόρηση του Γενικού Διευθυ¬ 
ντή και του Διοικητικού Συμβουλίου, σχετικά με την οικο¬ 
νομική διαχείριση και την εφαρμογή των προγραμμάτων 
της επιχείρησης. 

-Υπεύθυνος για την κανονική εκτέλεση όλων των απα¬ 
ραίτητων εργασιών, που απορρέουν από τις αρμοδιότη¬ 
τες του Λογιστηρίου. 

-Υπεύθυνος γιατην εισήγηση της οικονομικής πολιτικής 
της επιχείρησης προς το Διοικητικό Συμβούλιο, 
δ.-Λογιστής: 

-Εκτελεί εργασίες Λογιστηρίου, σύμφωνα με τις εντο¬ 
λές και τις οδηγίες του Διευθυντού Τομέα Οικονομικής 
Διαχείρισης. 

-Επιβλέπει το προσωπικό του Λογιστηρίου, 
ε.-Ταμίας: 

-Υπεύθυνος για την εκτέλεση όλων των εργασιών που 
απορρέουν από τις αρμοδιότητες του Ταμείου. 

Τα ανωτέρω καθήκοντα των ειδικοτήτων υπό στοιχεία α, 
β, γ, δ, ε, ελλείψει πληρώσεως θέσεων, εκτελεί ο Γ ενικός 
Διευθυντής της Δ.Ε.Υ.Α.Α. και σε περίπτωση απουσίας 
του ο Πρόεδρος του Δ.Σ.. 
στ.-Κλητήρας: 

-Διάφορες εξωτερικές εργασίες, σύμφωνα με τις εντο¬ 
λές του επικεφαλούς του Γ ραφείου. 
ζ.-Καθαρίστρια: 

-Καθαρισμός του χώρου των γραφείων. 
η.-Ελεγκτής-Καταμετρητής: 

-Έλεγχος της λειτουργίας υδρομέτρων, έλεγχος του 
τρόπου ύδρευσης των πελατών και εντοπισμός παρανό¬ 
μων συνδέσεων. 

-Καταμέτρηση της καταναλισκόμενης ποσότητας ύδα- 
τος και ο προσδιορισμός της κατανάλωσης κατά ομάδα 
καταναλωτών. 

θ.-Τεχνίτης υδραυλικός-Εγκαταστάτης δικτύων ύδρευ¬ 
σης (Υδρονομέας): 

-Παρακολουθεί την εφαρμογή των διατάξεων του κανο¬ 
νισμού ύδρευσης και έχει την ευθύνη της καλής λειτουρ¬ 
γίας όλου του υδραυλικού συστήματος, 

-Επιθεωρεί το δίκτυο ύδρευσης, εσωτερικό και εξωτε- 

ρικό, για την εξακρίβωση και την επιδιόρθωση κάθε βλά¬ 
βης και φροντίζει κάθε μέρα για την καλή και υγιεινή λει¬ 
τουργία του. 

-Επιβλέπει την κανονική παροχή νερού σε όλα τα σημεία 
του δικτύου. 

-Ελέγχει την καλή λειτουργία των υδρομέτρων, αντικα¬ 
θιστά αμέσως αυτά που δεν λειτουργούν κανονικά και 
φροντίζει για την επιδιόρθωση αυτών που παρουσιάζουν 
βλάβη. 

-Διατηρεί αποθήκη με υδρόμετρα που λειτουργούν κα¬ 
νονικά για την έγκαιρη αλλαγή. Επίσης διατηρεί και υλικά 
που είναι αναγκαία για την αποκατάσταση κάθε βλάβης 
και για τη σύνδεση κάθε νέας παροχής και είναι υπεύθυ¬ 
νος για τη φύλαξή τους. 

-Ενημερώνει το Γενικό Διευθυντή, πάντοτε, σε οτιδήπο¬ 
τε αφορά το δίκτυο ύδρευσης, εσωτερικό και εξωτερικό, 
και ειδικότερα αν παρουσιάζει κάποια βλάβη, την οποία εί¬ 
ναι υποχρεωμένος να επισκευάσει οποιαδήποτε ώρα της 
ημέρας και αν παρουσιαστεί, στην περίπτωση που δημι¬ 
ουργεί πρόβλημα στους δημότες. 

-Τοποθετεί και αυτός τις νέες παροχές και φέρει απο¬ 
κλειστικά την ευθύνη της καλής κατασκευής του έργου. 
-Συντονίζει το συνεργείο επί τόπου του έργου. 
ι.-Εργάτης-Βοηθός υδραυλικού: 

-Γενικές εργασίες συντήρησης και επισκευών του δι¬ 
κτύου ύδρευσης. 

-Κατασκευές νέων συνδέσεων και μικρών υδραυλικών 
έργων. 

Τα ανωτέρω καθήκοντα των ειδικοτήτων υπό στοιχείαη, 
θ, ι, ελλείψει πληρώσεως θέσεων, εκτελεί ο Τεχνίτης 
υδραυλικός-Εγκαταστάτης δικτύων ύδρευσης (Υδρονο- 
μέας) της Δ.Ε.Υ.Α.Α. 
ια.-Μηχανικός: 

-Η υλοποίηση του συνόλου των αρμοδιοτήτων του Γ ρα¬ 
φείου Προγραμματισμού και Υποστήριξης Έργων, όπως 
αυτές παρουσιάστηκαν στο Κεφ.Ε’. 
ιβ.-Μηχανικός ΤΕ: 

-Η υλοποίηση του συνόλου των αρμοδιοτήτων του Γ ρα¬ 
φείου Μελετών και Κατασκευών Έργων, σύμφωνα και με 
τις οδηγίες του Προϊσταμένου του Γραφείου Προγραμ¬ 
ματισμού και Υποστήριξης Έργων και του Διευθυντή του 
Τομέα Τεχνικής Διαχείρισης. 
ιγ.-Χειριστής Μηχανημάτων: 

-Χειρισμός εκσκαπτικών μηχανημάτων. 

-Καταγραφή ωρών λειτουργίας, 
ιδ.-Τεχνίτης: 

-Ειδικευμένη εργασία συντήρησης και επισκευής έρ¬ 
γων. 

-Κατασκευή μικρών έργων. 

-Συντονισμός συνεργείου. 
ιε.-Εργάτης: 

-Γενικές εργασίες κατασκευών. 
ιστ.-Εργοδηγός: 

-Παραλαβή των αιτημάτων από το Γ ραφείο Εξυπηρέτη¬ 
σης Πελατών. 

-Παρουσίαση των αιτημάτων και προβλημάτων λει¬ 
τουργίας στον Προϊστάμενο του γραφείου και λήψη εντο¬ 
λών για την άρση των προβλημάτων. 

-Καθημερινός προγραμματισμός των υλικών που απαι¬ 
τούνται από την αποθήκη. 

-Συνεργασία με το Γ ραφείο Συντήρησης και Επισκευών 
Η/Μ εξοπλισμού, για το συντονισμό της κίνησης των οχη¬ 
μάτων και μηχανημάτων. 


-Τήρηση αρχείου σχεδίων για τις εργασίες συντήρη¬ 
σης, επισκευών και μικροκατασκευών. 

-Εντολές κίνησης των συνεργείων, βάσει του προγράμ¬ 
ματος συντήρησης. 

-Εισήγηση στον Προϊστάμενο Γ ραφείου για αγορά νέων 
υλικών. 

-Επίβλεψη των συνεργείων για τη συντήρηση και επι¬ 
σκευή. 

ιζ.-Τεχνίτης Ηλεκτρολόγος: 

-Εργασίες συντήρησης και επισκευής ηλεκτρικών συ¬ 
στημάτων. 

-Καταγραφή ωρών λειτουργίας και χρησιμοποιηθέντων 
υλικών. 

ιη.-Χειριστής Μηχανημάτων: 

-Χειρισμός μηχανημάτων της Δ.Ε.Υ.Α.Α. 

-Καταγραφή ωρών λειτουργίας. 

ιθ.-Οδηγός Βυτιοφόρου Αυτ/του & Εργάτης-Βοηθός 
βυτιοφόρου: 

-Χειρισμός βυτιοφόρου φορτηγού αυτοκινήτου. 

-Καταγραφή χιλιομέτρων. 

-Επιμέλεια και φροντίδα για την καλή λειτουργία του βυ¬ 
τιοφόρου. 

-Κίνηση του βυτιοφόρου, σύμφωνα με τις εντολές του 
Γ ενικού Διευθυντή, την κατάσταση των παραγγελιών των 
πελατών και μετά από έκδοση του καθορισθέντος τιμολο- 
γίου/απόδειξης παροχής υπηρεσιών. 

-Πιστή εφαρμογή του εγκριθέντος από το Δ.Σ. Κανονι¬ 
σμού Λειτουργίας Βυτιοφόρου. 

κ.-Υπεύθυνος Παραλαβής Προμηθειών και Αποθήκης 
(Αποθηκάριος): 

-Συγκέντρωση των παραγγελιών για αγορά υλικών και 
εξοπλισμού από όλα τα τμήματα της Δ.Ε.Υ.Α.Α. 

-Μέριμνα για την ταχύτερη και καλύτερη εκτέλεση των 
παραγγελιών. 

-Τήρηση αρχείου αγορών και προμηθευτών της επιχεί¬ 
ρησης. 

-Έλεγχος, σε συνεργασία με τα ενδιαφερόμενο Γ ρα¬ 
φεία, της καλής εκτέλεσης της παραγγελίας. 

-Έγκριση των λογαριασμών των προμηθευτών και απο¬ 
στολή στο λογιστήριο για πληρωμή. 

-Τήρηση βιβλίων αποθήκης. 

-Καθημερινός έλεγχος αποθεμάτων και υλικών και ειδο¬ 
ποίηση των αρμοδίων Γραφείων για κάλυψη τυχόν ελ¬ 
λειμμάτων. 

-Μέριμνα για την ασφαλή και οργανωμένη αποθήκευση 
εξοπλισμού και υλικών. 

κα.-Χημικός: 

-Έλεγχος της ποιότητας του πόσιμου νερού και έλεγ¬ 
χος της καλής λειτουργίας του δικτύου ύδρευσης. 

-Προσδιορισμός των δεικτών κατανάλωσης, σύμφωνα 
με τις οδηγίες του Διευθυντού του Τομέα Τεχνικής Δια¬ 
χείρισης. 

-Έλεγχος της ποιότητας και ποσότητας των βιομηχανι¬ 
κών αποβλήτων. 

-Έλεγχος της ποιότητας των επιφανειακών υδάτων. 

-Εισήγηση στη Διεύθυνση για το πρόγραμμα των παρα¬ 
πάνω ελέγχων. 

κβ.-Εργάτης-Φύλακας: 

-Γενικές εργασίες. 

-Φύλαξη των αντλιοστασίων και γενικά των χώρων εγκα¬ 
ταστάσεων ποσίμου ύδατος. 

ΚΕΦΑΛΑΙΟ ΣΤ 

ΠΡΟΣΟΝΤΑ ΠΡΟΣΩΠΙΚΟΥ 

Άρθρο 8 

α.-Υπάλληλος Γραφείου (Γραμματέας-Δακτυλογρά- 
φος): 

Απαραίτητα Προσόντα: 

-Απόφοιτος Μ.Ε. 

-Ικανότητα Χειρισμού Η/Υ 
Προαιρετικά Προσόντα: 

-Απόφοιτος Σχολής Γραμματέων 
-Προϋπηρεσία 
-Γνώση ξένης γλώσσας 
β.-Υπεύθυνος Εξυπηρέτησης Πελατών: 

Απαραίτητα Προσόντα: 

-Απόφοιτος Μ.Ε. 

Προαιρετικά Προσόντα: 

-Εμπειρία σε θέματα Δημοσίων Σχέσεων 
-Γνώση ξένης γλώσσας 
γ.-Προϊστάμενος Λογιστηρίου: 

Απαραίτητα Προσόντα: 

-Πτυχιούχος Ανωτάτης Σχολής 
Προαιρετικά Προσόντα: 

-Εμπειρία σε θέματα ανάλυσης και εφαρμογής μηχανο¬ 
γραφημένων λογιστικών συστημάτων 
-Γνώση ξένης γλώσσας 
δ.-Λογιστής: 

Απαραίτητα Προσόντα: 

-Απόφοιτος Μ.Ε. 

-Ιετής προϋπηρεσία σε τήρηση λογιστικών βιβλίων Γ 5 
κατηγορίας 
ε.-Ταμίας: 

Απαραίτητα Προσόντα: 

-Απόφοιτος Μ.Ε. 

Προαιρετικά Προσόντα: 

-Προϋπηρεσία ως ταμίας 
-Εμπειρία σε θέματα λογιστικής 
στ.-Ελεγκτής-Καταμετρητής: 

Απαραίτητα Προσόντα: 

-Απόφοιτος Δ.Ε., έχων όμως σχετική εμπειρία στο αντι¬ 
κείμενο 
ζ.-Μηχανικός: 

Απαραίτητα Προσόντα: 

-Πτυχιούχος Ανώτατης Σχολής 
-Μέλος Τ.Ε.Ε. 

-Επαρκής εμπειρία 
Προαιρετικά Προσόντα: 

-Γνώση οργάνωσης γραφείου 
-Γνώση προγραμματισμού Η/Υ 
-Γνώση ξένης γλώσσας 
η.-Εργοδηγός: 

Απαραίτητα Προσόντα: 


-Πτυχιούχος Μέσης Τεχνικής Σχολής, με ειδικότητα σε 
παρόμοια έργα 
Προαιρετικά Προσόντα: 

-Επαρκής εμπειρία στην άσκηση του επαγγέλματος 
θ.-Μηχανικός ΤΕ: 

Απαραίτητα Προσόντα: 

-Πτυχιούχος Τ.Ε.Ι. ή ισοτίμου σχολής, με ειδικότητα σε 
παρόμοια έργα 
Προαιρετικά Προσόντα: 

-Επαρκής εμπειρία στην άσκηση του επαγγέλματος 
ι.-Χειριστής Μηχανημάτων: 

Απαραίτητα Προσόντα: 

-Αδειούχος χειριστής μηχανημάτων 
-Προϋπηρεσία 1 έτους 
ια.-Τεχνίτης: 

Απαραίτητα Προσόντα: 

-Αδειούχος Τεχνίτης ή εμπειρικός τεχνίτης 
ιβ.-Εργάτης: 

-Χωρίς ειδικά προσόντα 

ιγ.-Τεχνίτης Υδραυλικός-Εγκαταστάτης δικτύων 
ύδρευσης (Υδρονομέας): 

Απαραίτητα Προσόντα: 

-Αδειούχος Τεχνίτης-εγκαταστάτης δικτύων ύδρευσης ή 
-2ετής εμπειρία ως τεχνίτης υδραυλικός 
ιδ.-Τεχνίτης Ηλεκτρολόγος: 

Απαραίτητα Προσόντα: 

-Αδειούχος ηλεκτρολόγος 
ιε.-Οδηγός Βυτιοφόρου αυτοκινήτου: 

Απαραίτητα Προσόντα: 

-Άδεια επαγγελματική της απαιτούμενης κατηγορίας 
ιστ.-Αποθηκάριος: 

Απαραίτητα Προσόντα: 

-Απόφοιτος Δ.Ε. 

Προαιρετικά Προσόντα: 

-Προϋπηρεσία σε αντίστοιχη εργασία 
-Απόφοιτος Μέσης Οικονομικής Σχολής 
-Γνώση χειρισμού Η/Υ 
ιζ.-Χημικός: 

Απαραίτητα Προσόντα: 

-Πτυχιούχος Ανωτάτης Σχολής 
Προαιρετικά Προσόντα: 

-Εμπειρία στο αντικείμενο 
-Γνώση μιας ξένης γλώσσας 
ιη.-Εργάτης Φύλακας: 

-Χωρίς ειδικά προσόντα 
ιθ.-Κλητήρας: 

-Απόφοιτος Δ.Ε. 
κ.-Καθαρίστρια: 

-Χωρίς ειδικά προσόντα 

ΚΕΦΑΛΑΙΟ Ζ’ 

ΕΚΤΑΚΤΟ ΠΡΟΣΩΠΙΚΟ 
Άρθρο 9 

1 .-Με απόφαση του Δ.Σ., είναι δυνατόν να προσλαμβά¬ 
νεται έκτακτο προσωπικό στις ακόλουθες περιπτώσεις: 

α.-Περίπτωση κένωσης θέσεων και μέχρι την πλήρωσή 
τους, εφόσον έχει κινηθεί η νόμιμη διαδικασία για την πλή¬ 
ρωσή τους. 

β.-Περίπτωση κάλυψης εποχιακών αναγκών ή εκτάκτων 
αναγκών για την εκτέλεση συγκεκριμένων έργων ή εργα¬ 
σιών. 

2. -Η επιλογή ενεργείται ελεύθερα από το Δ.Σ. της 
Δ.Ε.Υ.Α.Α.. 

3. -Οι αποδοχές του έκτακτου προσωπικού θα καθορί¬ 
ζονται με απόφαση του Δ.Σ. και σύμφωνα με τα προβλε- 
πόμενα στο Κεφάλαιο Γ του παρόντος Κανονισμού Εσω¬ 
τερικής Υπηρεσίας της Δ.Ε.Υ.Α.Α.. 

4. -0 χρόνος διάρκειας και το περιεχόμενο των συμβά¬ 
σεων εργασίας του έκτακτου προσωπικού θα καθορίζο¬ 
νται με απόφαση του Δ.Σ., σύμφωνα με τις ανάγκες και θα 
προσδιορίζονται από το αντικείμενο των έργων ή των ερ¬ 
γασιών για τις οποίες πραγματοποιείται η πρόσληψη. Με¬ 
τά τη λήξη του προκαθορισμένου χρόνου διάρκειας, οι 
συμβάσεις εργασίας λύνονται αυτοδίκαια, χωρίς καταβο¬ 
λή αποζημίωσης. 

5. -Με απόφαση του Δ.Σ. και με σκοπό την εκτέλεση με¬ 
λετώ ή εξειδικευμένων εργασιών σχεδιασμού, προγραμ¬ 
ματισμού και οργάνωσης της επιχείρησης, είναι δυνατόν 
να προσλαμβάνεται Νομικός, Οικονομικός, Τεχνικός 
ή/και Σύμβουλος Μηχανοργάνωσης, με σύμφαση έργου. 

6. -Στη σχετική σύμβαση ανάθεσης θα καθορίζονται ο 
χρόνος εκτέλεσης, το ακριβές αντικείμενο του έργου και 
το ύψος της αμοιβής. 

Η επιλογή των συμβούλων ενεργείται από το Δ.Σ. της 
Δ.Ε.Υ.Α.Α., με βάση τα ακόλουθα γενικά προσόντα: 

Α.-Οικονομικός Σύμβουλος: 

-Οικονομολόγος, μέλος του Ο.Ε.Ε. 

-Εμπειρία σε θέματα αξιολόγησης ιδιωτικών ή και δημο¬ 
σίων επενδύσεων 

-Εμπειρία σε θέματα οργάνωσης Δημοτικών Επιχειρή¬ 
σεων ή και γενικά των Ο.Τ. Α. 

-Εμπειρία σε θέματα οικονομικού σχεδιασμού και προ¬ 
γραμματισμών 

Β.-Τεχνικός Σύμβουλος: 

-Μηχανικός με ειδίκευση στα υδραυλικά έργα, μέλος 
του Τ.Ε.Ε. 

-Εμπειρία στην αξιολόγηση μελετών παρόμοιων έργων 

-Εμπειρία στον προγραμματισμό κατασκευής έργων 
ύδρευσης - αποχέτευσης 

-Εμπειρία σε θέματα οργάνωσης και λειτουργία 
Δ.ΕΎ.Α. ή και Τεχνικών Υπηρεσιών Ο.Τ.Α. 

Γ.-Σύμβουλος Μηχανοργάνωσης: 

-Εμπειρία σε θέματα Οργάνωσης και Ανάλυσης Συστη¬ 
μάτων 

-Εμπειρία στην ανάπτυξη και οργάνωση επιχειρήσεων 

-Γ νώσεις θεμάτων Δ.Ε.Υ.Α. 

ΚΕΦΑΛΑΙΟ Η ’ 

ΤΡΟΠΟΣ ΠΡΟΣΛΗΨΕΩΝ - ΑΠΟΛΥΣΕΩΝ ΠΡΟΣΩΠΙΚΟΥ 
Άρθρο 10 

1 .-Τρόπος πρόσληψης προσωπικού: 

Το προσωπικό της Δ.Ε.Υ.Α.Α. προσλαμβάνεται με επι¬ 
λογή από το Δ.Σ. ή από Επιτροπή, η οποία συγκροτείται με 
απόφαση του Δ.Σ.. Ο πίνακας επιτυχόντων εγκρίνεται από 
το Δ.Σ. και οι προσλήψεις γίνονται υποχρεωτικές κατά τη 
σειρά του πίνακα αυτού. 

2. -Κριτήρια επιλογής υποψηφίων: 

Ως κριτήρια επιλογής υποψηφίων θεωρούνται τα απα¬ 
ραίτητα και προαιρετικά προσόντα που προβλέπονται 
στο Κεφ. Ζ’ του παρόντος Κανονισμού Εσωτερικής Υπη¬ 
ρεσίας της Δ.Ε.Υ.Α.Α.. 

3. Προκήρυξη θέσεων και υποχρεώσεις υποψηφίων: 


Η προκήρυξη των θέσεων δημοσιεύεται ως ο νόμος ορί¬ 
ζει. 

Οι υποψήφιοι, εντός των προθεσμιών που ορίζουν οι νό¬ 
μοι από την ημερομηνία της τελευταίας δημοσίευσης της 
προκήρυξης ή της ανάρτησης αυτής, υποβάλλουν στη 
Δ.Ε.Υ.Α.Α. αίτηση, στην οποία επισυνάπτουν όλα τα απαι- 
τούμενα δικαιολογητικά. 

4. -Διαδικασία επιλογής υποψηφίων: 

Με απόφαση του Δ.Σ. καθορίζονται τα ακόλουθα: 

-Το περιεχόμενο της προκήρυξης των θέσεων 

-Ο τύπος της αίτησης και τα απαιτούμενα δικαιολογητι- 
κά που θα υποβάλλουν οι υποψήφιοι 

-Το προσωπικό της Δ.Ε.Υ.Α.Α. που θα είναι αρμόδιο για 
τη χορήγηση, την παραλαβή και την ταξινόμηση των αιτή¬ 
σεων 

-Η μέθοδος στάθμισης των απαραιτήτων και των προαι¬ 
ρετικών προσόντων των υποψηφίων. 

5. -Κοινοποίηση αποτελεσμάτων: 

Με απόφαση του Δ.Σ. διορίζονται οι επιτυχόντες υπο¬ 
ψήφιοι, οι θέσεις τις οποίες καταλαμβάνουν, οι αποδοχές 
τους - σύμφωνα με τα προβλεπόμενα στο Κεφάλαιο I του 
παρόντος Κ.Ε.Υ. - και η ημερομηνία κατά την οποία πρέ¬ 
πει να παρουσιαστούν για την ανάληψη της εργασίας 
τους. Η απόφαση κοινοποιείται στους επιτυχόντες υπο¬ 
ψήφιους με συστημένη ταχυδρομική επιστολή. 

6. -Ανάκληση πρόσληψης: 

Η πρόσληψη ανακαλείται σε περίπτωση που ο προσλη- 
φθείς δεν παρουσιαστεί στην εργασία του κατά την προ¬ 
καθορισμένη ημερομηνία. 

7. -Δοκιμαστική υπηρεσία: 

α.-Ο προσλαμβανόμενος διανύει εξαμηνιαία δοκιμαστι¬ 
κή υπηρεσία, κατά τη διάρκεια της οποίας δύναται οποτε¬ 
δήποτε να απολυθεί με αιτιολογημένη απόφαση του Δ.Σ., 
για λόγους αναγόμενους στην υπηρεσία του. 

β.-Κατά τη διάρκεια της εξαμηνιαίας δοκιμαστικής υπη¬ 
ρεσίας, το Δ.Σ. υποχρεούται να αποφανθεί αν ο προσλη- 
φθείς είναι κατάλληλος προς συνέχιση της παροχής υπη¬ 
ρεσιών του. Σε περίπτωση θετικής για τον εργαζόμενο 
κρίσης, η σύμβαση του αυτοδικαίως μετατρέπεται σε αο¬ 
ρίστου χρόνου. 

γ.-Ο κριθείς, σύμφωνα μετηνπαράγρ. 7.β, απολυτέος ή 
ακατάλληλος προς συνέχιση της παροχής των υπηρε¬ 
σιών του απολύεται υποχρεωτικά. 

ΚΕΦΑΛΑΙΟ Θ’ 

ΜΙΣΘΟΛΟΓΙΚΑ ΚΛΙΜΑΚΙΑ - ΑΠΟΔΟΧΕΣ - ΕΡΓΑΣΙΑΚΕΣ 
ΣΧΕΣΕΙΣ ΠΡΟΣΩΠΙΚΟΥ 

Άρθρο 11 

Τα μισθολογικά κλιμάκια και οι αποδοχές του προσωπι¬ 
κού της Δ.Ε.Υ.Α.Α. θα καθορίζονται με βάση τις εκάστοτε 
ισχύουσες συλλογικές συμβάσεις εργασίας ιδιωτικού δι¬ 
καίου. 

Η κατανομή του προσωπικού, στα προβλεπόμενα από 
τις συλλογικές συμβάσεις εργασίας ιδιωτικού δικαίου, θα 
γίνεται με απόφαση του Δ.Σ., ανάλογα με τη βαθμίδα εκ¬ 
παίδευσης και την προϋπηρεσία του προσωπικού. 

Τα κατώτερα όρια των αποδοχών, που θα προβλέπονται 
από την Σ.Σ.Ε. Ιδιωτικού Δικαίου, είναι δυνατόν να προ¬ 
σαυξάνονται κατά περίπτωση, με ποσοστό προσαύξησης 
κυμαινόμενο από 15% έως 50%, μετά από απόφαση του 
Δ.Σ.. 

Το ποσοστό προσαύξησης θα καθορίζεται με αιτιολογι 

κή έκθεση, η οποία θα συντάσσεται από επιτροπή συ¬ 
γκροτούμενη με απόφαση του Δ.Σ.. Η επιτροπή ειδικότε¬ 
ρα θα αποφαίνεται για την απόδοση, την εργατικότητα, το 
ήθος, το ζήλο, κ.λπ. των εργαζομένων. 

Οι εργασιακές σχέσεις του προσωπικού θα ρυθμίζονται 
από τις εκάστοτε ισχύουσες διατάξεις της εργατικής νο¬ 
μοθεσίας και από τα προβλεπόμενα στον Κ.Ε.Υ. της 
Δ.Ε.Υ.ΑΑ. 

ΚΕΦΑΛΑΙΟ Γ 

ΚΑΝΟΝΙΣΜΟΣ ΠΡΟΣΩΠΙΚΟΥ 
Άρθρο 12 

Στις διατάξεις του παρόντος κανονισμού υπάγεται όλο 
το υπαλληλικό, εργατοϋπαλληλικό, και εργατοτεχνικό 
προσωπικό της επιχείρησης, τόσο το μόνιμο όσο και το με 
σχέση εργασίας ιδιωτικού δικαίου προσληφθησόμενο, 
ανεξάρτητα από τον τρόπο πληρωμής ή τον τόπο εργα¬ 
σίας (γραφείο, εργοτάξιο, αντλιοστάσιο). 

1. Το προσωπικό οφείλει να έχει αξιοπρεπή συμπερι¬ 
φορά τόσο μέσα στην υπηρεσία του όσο και έξω από αυ¬ 
τήν. 

2. Ο εργαζόμενος στην επιχείρηση οφείλει να συμπερι- 
φέρεται σε όλους τους συναδέλφους του, ανεξαρτήτως 
βαθμού, με σεβασμό, κατανόηση και πνεύμα συνεργα¬ 
σίας. 

3. Το προσωπικό της επιχείρησης οφείλει να επιδεικνύ¬ 
ει προς του δημότες (πελάτες) άριστη συμπεριφορά, να 
εξετάζει πρόθυμα και να ικανοποιεί τα αιτήματά τους και 
να αποφεύγει κάθε ενέργεια ή συναλλαγή μαζί τους για 
την οποία θα μπορούσε να κατηγορηθεί για ωφέλεια προ¬ 
σωπική ή προς τρίτους. 

4. Απαγορεύεται στο προσωπικό να απασχολείται κατά 
το ωράριο εργασίας του με δικές του ή ξένες εργασίες, 
καθώς και σε ώρες εκτός ωραρίου με αντικείμενο που έχει 
σχέση με το αντικείμενο της επιχείρησης. 

5. Ανάλογα με τις ανάγκες που παρουσιάζονται κάθε 
φορά στην υπηρεσία και τα κενά που πιθανόν να δημι- 
ουργούνται στα τμήματα, λόγω έλλειψης ή διαφορετικής 
απασχόλησης του προσωπικού, εναπόκειται στη διακριτι¬ 
κή ευχέρεια του Γ ενικού Διευθυντή να διατάξει την εκτέ¬ 
λεση οποιοσδήποτε εργασίας από οποιονδήποτε εργα¬ 
τοϋπάλληλο, προκειμένου να συμπληρώσει κενά και να 
εξασφαλίσει την εύρρυθμη λειτουργία και αποδοτικότη- 
τα της επιχείρησης, με την προϋπόθεση ότι η μεταβολή 
αυτή Δε θα είναι βλαπτική μισθολογικά. Εννοείται ότι η πα¬ 
ρεχόμενη εργασία θα αφορά συναφείς και ομότιμες ειδι¬ 
κότητες. 

6. Το προσωπικό είναι υποχρεωμένο να ενδιαφέρεται 
για την επιχείρηση, να αναφέρει κάθε περίπτωση που δια¬ 
πιστώνει ότι ζημιώνει τα συμφέροντα και τους σκοπούς 
της και να λαμβάνει κάθε μέτρο που θα προάγει τις δρα- 
στηριότητές της. 

7. Όλο το προσωπικό της επιχείρησης πρέπει να γνω¬ 
ρίζει τις διατάξεις του παρόντος κανονισμού, τις οδηγίες 
και τις εγκυκλίους που αναφέρονται στα καθήκοντά του. 
Άγνοια του παρόντος κανονισμού δεν επιτρέπεται. Η επι¬ 
χείρηση υποχρεούται να δώσει αντίγραφο του παρόντος 
σε κάθε εργαζόμενο. 

8. Το προσωπικό είναι υποχρεωμένο να αναφέρεται πά¬ 
ντοτε ιεραρχικά. Επομένως, κάθε αίτημα, ένσταση ή πα¬ 
ράπονο του εργαζομένου πρέπει να υποβάλλεται στον 
άμεσο προϊστάμενό του. Σε περίπτωση που ο προϊστάμε¬ 


νος Δε μεταφέρει το αίτημά του στους ανωτέρους, επι¬ 
τρέπεται υπέρβαση της ιεραρχίας. Οι προϊστάμενοι 
έχουν οριστεί από την επιχείρηση. 

9. Δεν επιτρέπεται στους εργαζομένους η κακόπιστη 
κριτική ή δυσφήμηση των προϊσταμένων και της διοίκη¬ 
σης δημοσίως, σε θέματα σχετικά με τη λειτουργία της 
επιχείρησης. 

10. Ο εργαζόμενος στην επιχείρηση έχει υποχρέωση να 
παρέχει την εργασία του και οφείλει να εκτελεί την υπο¬ 
χρέωσή του αυτή αυτοπροσώπως. 

11. Ο εργαζόμενος οφείλει να εκτελέσει με επιμέλεια 
την εργασία που ανέλαβε και ευθύνεται για τη ζημία που 
προξενείται στην περιουσία της επιχείρησης από δόλο ή 
από αμέλειά του. Ο βαθμός της επιμέλειας για την οποία 
ευθύνεται ο εργαζόμενος κρίνεται με βάση την απόφαση 
του Δ.Σ., με την οποία καθορίζονται τα προσόντα και προ¬ 
σλαμβάνεται αυτός, εν’ όψειτης μόρφωσης ή των ειδικών 
γνώσεων που απαιτούνται για την εργασία, καθώς και των 
ικανοτήτων ή των ιδιοτήτων του εργαζομένου που το Δ.Σ. 
γνώριζε ή όφειλε να γνωρίζει. 

12. Αν ο εργαζόμενος συνετέλεσε από δικό του πταίσμα 
στη ζημία ή την έκτασή της στην περιουσία της επιχείρη¬ 
σης. Π ζημία του καταλογίζεται. Το ίδιο ισχύει και όταν ο 
εργαζόμενος παρέλειψε να αποτρέψει ή να περιορίσει τη 
ζημία ή δεν επέστησε την προσοχή του Γ ενικού Διευθυντή 
της επιχείρησης στον κίνδυνο ασυνήθιστα μεγάλης ζη¬ 
μίας, τον οποίο ο Γενικός Διευθυντής ούτε γνώριζε ούτε 
όφειλε να γνωρίζει. 

ΚΕΦΑΛΑΙΟ ΙΑ 1 
ΠΕΙΘΑΡΧΙΚΟ ΔΙΚΑΙΟ 
Άρθρο 13 

Οι εκάστοτε ισχύουσες διατάξεις του πειθαρχικού δι¬ 
καίου των μονίμων δημοτικών και κοινοτικών υπαλλήλων 
εφαρμόζονται αναλόγως και επί του μονίμου προσωπικού 
της επιχειρήσεως. Όσον αφορά στο με σχέση εργασίας 
ιδιωτικού δικαίου προσωπικό της επιχειρήσεως, εφαρμό¬ 
ζονται αναλόγως οι εκάστοτε ισχύουσες πειθαρχικές δια¬ 
τάξεις της εργατικής νομοθεσίας. 

Α. ΠΕΙΘΑΡΧΙΚΕΣ ΠΑΡΑΒΑΣΕΙΣ 

Κάθε παράβαση υπηρεσιακού καθήκοντος, που οφείλε¬ 
ται σε υπαίτια πράξη ή παράλειψη του προσωπικού, απο¬ 
τελεί παράπτωμα. Το υπηρεσιακό καθήκον προσδιορίζε¬ 
ται τόσο από τις υποχρεώσεις του προσωπικού, που 
απορρέουν από τη σύμβαση εργασίας, τις διατάξεις, 
εγκυκλίους, οδηγίες και διαταγές, όσο και από τη φύση 
της υπηρεσίας. Πειθαρχικές παραβάσεις είναι ιδίως: 

1. Η αναξιοπρεπής διαγωγή μέσα στην υπηρεσία ή έξω 
απ’ αυτήν σε ώρες υπηρεσίας. 

2. Η κακόπιστη ή δυσφημιστική άσκηση κριτικής δημο¬ 
σίως των πράξεων της προϊστάμενης αρχής και της διοί¬ 
κησης. 

3. Η χρησιμοποίηση τρίτων για απόκτηση υπηρεσιακής 
εύνοιας ή ωφέλειας ή για πρόκληση ή ματαίωση υπηρε¬ 
σιακής διαταγής. 

4. Η άμεση ή με τρίτο πρόσωπο συμμετοχή σε δημο¬ 
πρασία της επιχείρησης, όταν στη δημοπρασία παίρνει 
μέρος ο εργατοϋπάλληλος ή η υπηρεσία που ανήκει. 

5. Η καθυστερημένη προσέλευση στην υπηρεσία χωρίς 
άδεια ή η πρόωρη αποχώρηση από αυτήν. 

6. Η αδιαφορία, η αμέλεια, καθώς και η ατελής ή μη εκ- 

πλήρωση του υπηρεσιακού καθήκοντος. 

7. Η ανάρμοστη συμπεριφορά προς του δημότες και 
τους προϊσταμένους κατά την ώρα της υπηρεσίας., 

8. Η μη έγκαιρη απάντηση ή απόκρυψη αναφορών πο¬ 
λιτών. , , 

9. Η αδικαιολόγητη αποχή από την εργασία η την εκτέ¬ 
λεση των καθηκόντων. 

10. Η άρνηση ή παρεμπόδιση εκτέλεσης εργασίας 

11 . Η χρησιμοποίηση υπηρεσιακών πληροφοριών από 
τον υπάλληλο για δική ωφέλεια ή τρίτων. 

12. Η φθορά από ασυνήθιστη χρήση ή εγκατάλειψη ή 
παράνομη χρήση περιουσιακού στοιχείου της επιχείρη- 
σης. 

13. Η ανάληψη χρηματικού ποσού από πελάτη για ερ¬ 
γασία που δεν έχει τιμολογηθεί. 

14. Η παρεμπόδιση στην άσκηση υπηρεσιακού ελέγ- 

χου. 

15. Η παράβαση του καθήκοντος, όπως αυτή ορίζεται 
από τον ποινικό κώδικα ή άλλους νόμους. 

Β. ΠΕΙΘΑΡΧΙΚΕΣ ΠΟΙΝΕΣ 

I. Πειθαρχικές ποινές είναι: 

α. Παρατήρηση, προφορική ή έγγραφη 
β. Επίπληξη 

γ. Πρόστιμο μέχρι ποσοστού 25% του μηνιαίου μισθού 
δ. Υποχρεωτική αποχή από την εργασία (προσωρινή 
απόλυση) επί 10, το πολύ, ημέρες καθ’ έκαστο ημερολο¬ 
γιακό έτος και εφόσον ο εργαζόμενος καθ’ υποτροπή 
υποπέσει σε σοβαρή πειθαρχική παράβαση, όπως ορίζε¬ 
ται από το ΝΔ 3789/1957. 

II. Οι πειθαρχικές ποινές επιβάλλονται ανάλογα με τη 
βαρύτητα του παραπτώματος και ανάλογα με τις περι¬ 
στάσεις κάτω από τις οποίες αυτό έγινε. Η υποτροπή απο¬ 
τελεί ιδιαίτερα επιβαρυνπκή περίπτωση. Δε διώκεται κα¬ 
νένας για δεύτερη φορά για το ίδιο πειθαρχικό παράπτω¬ 
μα για το οποίο έχει ήδη κριθεί. Για περισσότερα 
πειθαρχικά παραπτώματα, που εκδικάζονται μαζί, επιβάλ¬ 
λεται μία πειθαρχική ποινή κατά συγχώνευση. Οι παρα¬ 
πάνω ποινές επιβάλλονται ως εξής: 

-Οι με στοιχεία α, β, από τους υπεύθυνους των τμημά¬ 
των. 

-Οι με στοιχεία α, β και γ, από το Διευθυντή. 

-Οι με στοιχεία α, β, γ, δ, από τον Πρόεδρο του Δ.Σ.. 

-Οι με στοιχεία α, β, γ, δ, από το Δ.Σ.. 

III. Οι ποινές που επιβάλλονται από το Διευθυντή και τον 
Πρόεδρο ανακοινώνονται υποχρεωτικά στο Δ.Σ. για 
έγκριση. Πριν από την επιβολή των ποινών, το όργανο που 
έχει δικαιοδοσία ποινής, με έγγραφό του καλεί τον εργα¬ 
ζόμενο να απολογηθεί εγγράφως μέσα σε 48 ώρες του¬ 
λάχιστον. Αν περάσει η παραπάνω προθεσμία και δεν έχει 
απολογηθεί ο εργαζόμενος, τότε του επιβάλλεται η ποινή 
και χωρίς απολογία του. 

IV. Το σύνολο των προστίμων που επιβάλλονται στον 
ίδιο εργαζόμενο και μέσα στον ίδιο χρόνο, δεν μπορεί να 
ξεπερνάει ένα μηνιαίο μισθό του. Κατά της απόφασης του 
Προέδρου και του Δ.Σ., με την οποία επιβάλλεται στον ερ¬ 
γαζόμενο πειθαρχική ποινή προσωρινής απόλυσης, επι¬ 
τρέπεται η άσκηση έφεσης ενώπιον της επιτροπής εργα¬ 


σίας της Νομαρχία Εύβοιας (άρθρο 8 του Π.Δ. 369/89), 
μέσα σε προθεσμία 5 ημερών από την κοινοποίηση της 
απόφασης, με την οποία επιβάλλεται η πειθαρχική ποινή. 

Η άσκηση της έφεσης και η προθεσμία για την άσκησή της 

αναστέλλουν την εκτέλεση της ποινής. 

ν.Όλες τις πειθαρχικές ποινές του Γενικού Διευθυντή 
επιβάλλει το Δ.Σ., ύστερα από εισήγηση του προέδρου 
του. 

νΐ.'Οταν ο εργαζόμενος θεωρεί ότι η διαταγή που του 
δόθηκε από το Γενικό Διευθυντή είναι αντίθετη με το νό¬ 
μο καιτονπαρόντα κανονισμό, οφείλει να ανακοινώσει τις 
επιφυλάξεις του στοντελευταίο. Αν ο Γ ενικός Διευθυντής 
επιμείνει στη διαταγή, ο εργαζόμενος είναι υποχρεωμέ¬ 
νος να την εκτελέσει, έχει όμως το δικαίωμα ύστερα να 
υποβάλει αναφορά στον Πρόεδρο του Δ.Σ.. 

νΐΙ.Αν ο εργαζόμενος απουσιάσει αδικαιολόγητα από 
την υπηρεσία του, τότε, εκτός από την ποινή που του επι¬ 
βάλλεται, του αφαιρείται και η ανάλογη αντιμισθία του. 

νΐΙΙ.Τα πειθαρχικά παραπτώματα παραγράφονται, αν 
περάσει ένας χρόνος από τότε που διαπράχθηκαν ή από 
τότε που τα έμαθαν όσοι έχουν δικαίωμα άσκησης πει¬ 
θαρχικής δίωξης και δεν την άσκησαν. Πειθαρχικό παρά¬ 
πτωμα, που αποτελεί συγχρόνως και ποινικό αδίκημα, δεν 
παραγράφεται πριν περάσει ο χρόνος που ορίζεται για 
την παραγραφή του ποινικού αδικήματος στις περιπτώ¬ 
σεις που έχει ασκηθεί ποινική δίωξη. 

Γ. ΣΧΕΣΗ ΠΕΙΘΑΡΧΙΚΗΣ ΔΙΚΗΣ ΜΕ ΤΗΝ ΠΟΙΝΙΚΗ 
1 .Η πειθαρχική δίκη είναι ανεξάρτητη από την ποινική. 

2. Η ποινική δίκη δεν αναστέλλει την πειθαρχική. Μπορεί 
όμως εκείνος που ασκεί τον πειθαρχικό έλεγχο, με από¬ 
φασή του, που μπορεί ελεύθερα να ανακληθεί, να διατά¬ 
ξει την αναστολή για εξαιρετικούς λόγους. 

3. Πραγματικά γεγονότα, που η ύπαρξή τους διαπιστώ¬ 
θηκε με αμετάκλητη απόφαση ποινικού δικαστηρίου, λαμ- 
βάνονται υπόψη στην πειθαρχική δίκη, όπως και στην ποι¬ 
νική. 

4. Σε περίπτωση που η ποινική δίωξη είναι απαλλακτική 
δια τον εργαζόμενο που έχει τιμωρηθεί πειθαρχικά, μπο¬ 
ρεί να διαγράφει η επιβληθείσα πειθαρχική ποινή με αίτη¬ 
ση του ενδιαφερομένου. Το δικαίωμα για την επανάληψη 
της πειθαρχικής δίκης παραγράφεται ύστερα από ένα 
χρόνο από την τελεσιδικία της ποινικής απόφασης. 

Ο παρών Οργανισμός Εσωτερικής Υπηρεσίας - Κανονι¬ 
σμός Προσωπικού συντάχθηκε και εγκρίθηκε σήμερα 
από το Διοικητικό Συμβούλιο της Δ.Ε.Υ. Α.Α.. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως.» 

Με την πράξη αυτή δεν προκαλείται δαπάνη σε βάρος 
του προϋπολογισμού της Δημοτικής Επιχείρησης 
Ύδρευσης - Αποχέτευσης Δήμου Αμαρυνθίων. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Χαλκίδα, 30 Ιουνίου 1999 

Με εντολή Γεν. Γραμ. Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νν\ννν.β1.9Γ 

Θ-Π13ΪΙ: ην35 @ βί.ςΓ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 -Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μ ^ΧΡ ι 6 σελίδες 200 δρχ. 

ΕΦΗΜΕΡΙΔΟΣ ΤΉΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 >» 

70.000 » 3.500 » 

30.000 » 1 500 » 

15.000 » 750 >> 

5.000 » 250 » 

10.000 » 500 » 

3.000 » 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

- - —-——- 1 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπό) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαωα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 








